Diari Oficial de la Generalitat Valenciana


Sumari del DOGV 8993, del 11-01-2021 (2021/39)

ACORD de 18 de desembre de 2020, del Consell, pel qual estableix els criteris per l'aplicació de la compensació econòmica per al personal depenent de la Conselleria d'Igualtat i Polítiques Inclusives que haja prestat serveis durant l'estat d'alarma per causa de la pandèmia de Covid-19.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8993

Data del DOGV
:   11-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/39


Data del document
:   18-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives
    * assistència social
    * legislació
    * salari
    * benestar social
    * malaltia infecciosa

ACORD de 18 de desembre de 2020, del Consell, pel qual estableix els criteris per l'aplicació de la compensació econòmica per al personal depenent de la Conselleria d'Igualtat i Polítiques Inclusives que haja prestat serveis durant l'estat d'alarma per causa de la pandèmia de Covid-19. [2021/39]  
«El Decret llei 17/2020, de 16 de novembre, de 2020, d'aprovació de mesures per l'esforç realitzat pel personal del Sistema Valencià de Salut i del Sistema Públic Valencià de Serveis Socials durant l'estat d'alarma per la Covid-19 declarat pel Reial decret 463/2020 (DOGV 8955, 18/11/20), d'ara en avant Decret llei 17/2020, en el seu article 1 estableix una compensació econòmica, per import total de 96.080.556 ?, de reconeixement al personal sanitari, no sanitari i sociosanitari que presta serveis, respectivament, en el Sistema Valencià de Salut, la gestió de la qual competeix a la Conselleria de Sanitat Universal i Salut Pública i en els recursos residencials de persones majors i persones amb diversitat funcional i de salut mental del Sistema Públic Valencià de Serveis Socials de gestió directa dependent de la Vicepresidència i Conselleria d'Igualtat i Polítiques Inclusives, que serà percebuda pel personal dependent de l'Administració Pública dels citats dispositius que va atendre de manera directa, efectiva i presencial en les labors de gestió o cures a les persones afectades per la pandèmia de Covid-19 durant el període comprés entre el 14 de març i el 21 de juny de 2020.  
  
  
En l'article 2 del Decret llei 17/2020 s'assenyala que l'aplicació de les mesures es realitzarà mitjançant acord del Consell, i estableix la quantia final que ha de percebre cada persona beneficiària, que s'obtindrà mitjançant l'aplicació dels criteris descrits en l'article 1.2 del decret llei, després de negociació en les meses sectorials de Sanitat i Funció Pública.  
Aquest assumpte ha sigut negociat en la Mesa Sectorial de Funció Pública i en la Comissió d'Interpretació, Vigilància i Estudi.  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Políitiques Inclusives, el Consell, prèvia deliberació, en la reunió de 18 de desembre de 2020,  
  
  
ACORDA  
  
Primer. Dotació de la mesura econòmica d'aplicació al personal de la Vicepresidència i Conselleria d'Igualtat i Polítiques Inclusives en compliment del Decret llei 17/2020  
S'estableix una compensació econòmica extraordinària de reconeixement per al personal del Sistema Públic Valencià de Serveis Socials, dels recursos residencials de persones majors i persones amb diversitat funcional i salut mental, amb motiu de la pandèmia Covid-19, a la qual es refereix l'apartat 1 de l'article 1 del Decret llei 17/2020, amb una dotació pressupostària de 852.808,00 ?.  
  
Segon. Àmbit temporal  
La compensació econòmica es referirà al període transcorregut durant l'estat d'alarma declarat entre el 14 de març i el 21 de juny de 2020 per causa de la pandèmia de la Covid-19.  
  
Tercer. Determinació de la quantia individual  
Aquesta gratificació s'aplicarà a les persones professionals dels recursos residencials de persones majors i persones amb diversitat funcional i salut mental del Sistema Públic Valencià de Serveis Socials de gestió directa dependent de la Vicepresidència i Conselleria d'Igualtat i Polítiques Inclusives, que percebran una quantia única d'un import de 8 euros/dia per persona en situació de servei actiu i alta laboral, del següent personal: personal directiu i d'administració dels centres de serveis socials de caràcter residencial; personal mèdic o assimilat; personal d'infermeria o assimilat; personal auxiliar d'infermeria o assimilat; personal de manteniment i serveis; i altres figures professionals no compreses en les anteriors.  
  
Conformement amb l'apartat segon, de l'article 1 del Decret llei 17/2020 el temps transcorregut en situació d'incapacitat temporal, per resultar positiu o contacte aïllat per la Covid-19, es considera temps de serveis efectius a l'efecte de percebre aquesta compensació extraordinària.  
Així mateix, les persones professionals que han sigut reassignades als recursos residencials del Sistema Públic Valencià de Serveis Socials, dependents de la Vicepresidència i Conselleria d'Igualtat i Polítiques Inclusives, percebran la compensació econòmica en els termes establerts en aquest acord.  
  
València, 18 de desembre de 2020  
  
La consellera secretaria,  
Mónica Oltra Jarque